ธัญวัจน์ ดัน ก.ม.สมรส-พ.ร.บ.คู่ชีวิต เข้าสภา ย้ำต้องเท่าเทียมทุกเพศ
ธัญวัจน์ ดัน ก.ม.สมรส-พ.ร.บ.คู่ชีวิต เข้าสภา ย้ำต้องเท่าเทียมทุกเพศ,ส.ส.อนาคตใหม่ เผย ก.ม.สมรสเท่าเทียม - พ.ร.บ.คู่ชีวิต เข้าสภาฯ ต้นปี 63 ย้ำต้องเท่าเทียมทุกเพศ พร้อมแจงขั้นตอนรับหลักการ ตั้ง กมธ.วาระ 2-3 ด้วย,เมื่อวันที่ 2 ธ.ค.62 นายธัญวัจน์ กมลวงศ์วัฒน์ ส.ส.บัญชีรายชื่อ พรรคอนาคตใหม่ (อนค.) ในฐานะประธานอนุกรรมาธิการ เด็ก เยาวชน สตรี และผู้มีความหลากหลายทางเพศ เปิดเผยว่า ตนได้เข้าร่วมงานเสวนา ความอดทน ทนได้ VS การยอมรับ : การขับเคลื่อนประเทศไทยให้เป็นสังคมที่มีการยอมรับมากขึ้น จัดโดยโครงการพัฒนาแห่งสหประชาชาติ (UNDP) ซึ่งถือเป็นการขับเคลื่อนประเทศไทยให้เป็นสังคมที่มีการยอมรับ LGBT เพิ่มมากขึ้น ทั้งด้านกฎหมายและสังคม โดยตนได้แจ้งถึงสถานการณ์เกี่ยวกับกฏหมายสมรสเท่าเทียมจากภาคประชาชน และพระราชบัญญัติคู่ชีวิต ที่กำลังจะเข้าสู่สภาฯ ในช่วงต้นปี 2563 ซึ่งจะต้องนำมาเปรียบเทียบภายใต้หลักการความเท่าเทียมต่อทุกคน ทุกเพศ อย่างไรก็ตาม ในสภาฯนั้นมีทั้งสภาสูงและสภาล่าง ซึ่งทั้ง 2 สภาฯ อาจจะมีความเห็นแตกต่างกันระหว่างกฏหมายสมรสเท่าเทียม และพระราชบัญญัติคู่ชีวิตได้ นอกจากนี้ ตนยังได้ชี้แจงถึงขั้นตอนการรับหลักการ รวมถึงการตั้งกรรมาธิการวิสามัญฯ ในวาระ 2 และวาระ 3 อีกด้วย.
ส.ส.อนาคตใหม่ เผย ก.ม.สมรสเท่าเทียม - พ.ร.บ.คู่ชีวิต เข้าสภาฯ ต้นปี 63 ย้ำต้องเท่าเทียมทุกเพศ พร้อมแจงขั้นตอนรับหลักการ ตั้ง กมธ.วาระ 2-3 ด้วย
ธัญวัจน์ กมลวงศ์วัฒน์,ก.ม.สมรส,พ.ร.บ.คู่ชีวิต,เท่าเทียมทุกเพศ,อนาคตใหม่,ข่าวทั่วไป